อยากทราบว่าสามารถทาน ibuprofen 400 mg ได้มั้ยคะ ตอนนี้ต้องกินยา trazodone 50 mg อยู่ ถ้ากิน ibuprofen 400 mg จะเป็นอะไรมั้ยคะ มีผลข้างเคียงอะไรรึป่าวคะ
สวัสดีค่ะ ยา Trazodone (ทราโซโดน) เป็นยาที่ใช้รักษาอาการซึมเศร้า ออกฤทธิ์โดยกระตุ้นการทำงานของสารเซราโทนิน (Seratonin) นอกจากนี้ ยังนำมาใช้รักษาโรคจิตเภท โรควิตกกังวล หรือใช้รักษาผู้ป่วยที่ติดเหล้ายาทราโซโดนมีปฏิกิริยาระหว่างยากับยาบางชนิด ดังนั้น ห้ามทานยาชนิดนี้ร่วมกับ- ยาต้านเศร้ากลุ่ม Monoamine Oxidase Inhibitors (MAOI) เพราะจะทำให้เกิดอาการข้างเคียงที่รุนแรง เช่น อุณหภูมิในร่างกายสูงขึ้น ความดันโลหิตสูง และอาจเกิดภาวะโคม่าได้- ยา 5-Hydroxytryptophan จะทำให้เกิดกลุ่มอาการเซโรโทนิน ติดตามมาโดยพบอาการคล้ายประสาทหลอน เกิดลมชัก ความดันโลหิตเปลี่ยนแปลง อาจเกิดภาวะโคม่าได้- ยา Bupropion อาจทำให้ภาวะลมชักเกิดขึ้นได้ง่าย- ยา Quinidine อาจเพิ่มความเสี่ยงทำให้หัวใจเต้นผิดจังหวะนอกจากนี้ได้แก่ ยา Buspirone, Fentanyl, Lithium, Tryptophan, สมุนไพรเซนต์จอห์นเวิร์ต (St. John's Wort) รวมถึงยาบรรเทาอาการปวดหรือยารักษาไมเกรน เพราะอาจทำให้เกิดกลุ่มอาการเซโรโทนิน (Serotonin Syndrome) ได้สำหรับยา ibuprofen เป็นยาในกลุ่มต้านอาการอักเสบที่ไม่ใช่สเตียรอยด์ (NSAIDs) ใช้รักษาอาการปวด ลดไข้ และแก้อักเสบจากสาเหตุต่างๆ เช่น ปวดหัว ปวดฟัน ปวดหลัง ข้อต่ออักเสบ ปวดประจำเดือน เป็นต้นดังนั้น หากมีข้อบ่งชี้ที่ต้องทานยา ibuprofen และไม่ได้มีประวัติการแพ้ยาชนิดนี้ ก็สามารถทานร่วมกับยา Trazodone ได้ โดยปริมาณที่แนะนำคือ 400 มิลลิกรัมต่อครั้ง และไม่ควรเกิน 2,400 มิลลิกรัมต่อวัน หากทานแล้วอาการปวด หรือมีไข้ได้หายไป ก็ควรหยุดทาน แต่หากไม่ดีขึ้นใน 2-3 วัน ก็ควรหยุดทานและไปพบแพทย์เพื่อรักษาอาการที่เป็นอยู่ค่ะ